

**REPUBLICA MOLDOVA CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md),[consiliul@telenesti.md](mailto:consiliul@telenesti.md), [posta@telenesti.md](mailto:posta@telenesti.md)

**DECIZIE nr. 3/ 15**

din 25 mai 2017

**„Cu privire la acceptul primirii în gestiunea**

**Consiliului raional Telenești a unor sectoare de**

**drum amplasate în com. Suhuluceni”**

Ținând cont de demersul Primarului com. Suhuluceni nr. 129 din 18.05.2017, prin care se solicită acceptarea în gestiunea Consiliului raional a unei porțiuni de drum, cu o lungime totală de 900 m., amplasate în com. Suhuluceni, în conformitate cu art. 10 pct. 3 lit. (d) al Regulamentului cu privire la modul de transmitere a bunurilor proprietate publică aprobat prin Hotărârea Guvernului nr. 901 din 31.12.2015, art. 10 al. (3) al Legii nr. 121-XVI din 04.05.2007 privind administrarea şi deetatizarea proprietăţii publice, pct. 2 lit. (b) a Deciziei Consiliului comunal Suhuluceni nr. 2/6 din 15.02.2017 cu privire la delimitarea terenurilor proprietate publică a Statului, UAT de nivelul II raionul Telenești, UAT de nivelul I comuna Suhuluceni, raionul Telenești, Decizia Consiliului comunal Suhuluceni nr. 3/6 din 28.04.2017 cu privire la transmiterea unui bun imobil, având avizul pozitiv al comisiei consultative pe probleme de economie, buget și finanțe, în temeiul art. art. 43 al. (1) lit. c), 46 al legii Nr.436-XVI din 28.12.2006 privind administrația publică local, Consiliul raional Teleneşti,

**DECIDE**:

1. Se acceptă primirea în gestiunea Consiliului raional Telenești a sectorului de drum amplasat în s. Suhuluceni cu o lungime de 900 m., pe itinerarul: intrarea în sat – Gimnaziul Suhuluceni – Oficiul Medicului de Familie – Grădinița de copii – Pavilionul de așteptare a călătorilor.

2. Se recomandă Primarului s. Suhuluceni de a informa Consiliul local despre prevederile prezentei decizii și de a institui Comisia de primire – predare, conform legislației în vigoare.

3. Primirea – predarea bunului menționat la pct. 1, se va efectua în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015.

4. Se împuternicește Președintele raionului pentru a semna actele aferente transmiterii și a delega membrii în cadrul comisiei de predare primire.

5. Controlul asupra executării prezentei decizii se pune în seama Preşedintelui raionului Teleneşti, Dna Diana Manoli.

6. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al consiliului raional www.telenesti.md şi/sau site-ul www.actelocale.md .

**Preşedintele şedinţei Valentin Vetrilă**

**Secretarul Consiliului raional Sergiu Lazăr**